Como s'escayece asobén en a toponimia estatounitense, a palabra "Illinois" ye d'orichen amerindio: ye o nombre que dioron a la redolada os exploradors franceses quan i plegoron, fendo referencia a o pueblo d'os illiniwek, una confederación de tribus d'os algonquins que i viviban. O significato d'o nombre d'a tribu yera "os hombres", un feito que tamién gosa trobar-se en os nombres de pueblos, que se designan a sí mesmos como "hombres" ta marcar a esferencia con qui no fa parte d'o suyo grupo humán.